La consulta del cens electoral per a les eleccions europees es podrà fer fins al 29 d'abril
25 abril 2024

## La consulta del cens electoral per a les eleccions europees es podrà fer fins al 29 d'abril25 abril 2024Última actualització: 26 abril 2024

![](../gestion/img/8489da2910129142bbb3363c898e3b77375cea8b6f5cb47d9989a15768b1e7e1.jpg)  
  

El **regidor delegat d'Administració, Adrián Vila**, ha informat del dispositiu informatiu que l'Ajuntament de Gandia ha posat en marxa de cara a la celebració de les pròximes eleccions europees que se celebraran el 9 de juny. Fins al 29 d'abril, els llistats del cens estaran a l'abast de tots els ciutadans per consultar-los, reclamar-los o modificar-los, en cas d'error o omissió en el contingut de les dades personals dels ciutadans. En aquesta ocasió, la consulta es podrà fer a les oficines del padró, a la plaça Tirant i a través del web **[https://cens.gandia.org/](https://cens.gandia.org/)**.  
  
Tal com ha explicat Vila, la consulta mitjançant el web i, en compliment de la Llei de Protecció de Dades, s'haurà de fer posant el número de DNI del titular i la data de naixement. La consulta indicarà el lloc on exercir el dret a vot el pròxim 9 de juny. L'edil també ha informat que les oficines del Padró obriran avui de 09.00 a 14.00 hores i que el dia 29 d'abril l'horari serà de 08.00 a 20.00 hores. "Com altres vegades esperem que les incidències siguen mínimes", ha afirmat.  
  
**Vot per correu**

  
En aquest cas, els electors que decidisquen votar per correu poden sol·licitar fins al dia 30 de maig (inclusivament) el Certificat de la seua inscripció al Cens Electoral corresponent. L'obtenció d'aquest certificat és requisit imprescindible per poder emetre el vot per correspondència i es pot sol·licitar, per via telemàtica a través del web **[www.correos.es](http://www.correos.es)** o presencialment a qualsevol oficina de Correus d'Espanya.

[Twittear](https://twitter.com/share)